CELEX: 32021R1959
Language: lv
Date: 2021-11-11 00:00:00
Title: Padomes Īstenošanas regula (ES) 2021/1959 (2021. gada 11. novembris), ar ko īsteno Regulu (ES) 2017/2063 par ierobežojošiem pasākumiem saistībā ar situāciju Venecuēlā

12.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 400/1
               
            
         PADOMES ĪSTENOŠANAS REGULA (ES) 2021/1959
         (2021. gada 11. novembris),
         ar ko īsteno Regulu (ES) 2017/2063 par ierobežojošiem pasākumiem saistībā ar situāciju Venecuēlā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2017/2063 (2017. gada 13. novembris) par ierobežojošiem pasākumiem saistībā ar situāciju Venecuēlā (1) un jo īpaši tās 17. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2017. gada 13. novembrī pieņēma Regulu (ES) 2017/2063.
                  
               
                     (2)
                  
                  
                     Ņemot vērā Venecuēlā arvien vēl pastāvošo politisko, ekonomisko, sociālo un humanitāro krīzi un pastāvīgās darbības, kas kaitē demokrātijai, tiesiskumam un cilvēktiesību ievērošanai, Padome 2020. gada 12. novembrī pieņēma Lēmumu (KĀDP) 2020/1700 (2), ar ko tika atjaunoti ierobežojošie pasākumi, kuri ir spēkā līdz 2021. gada 14. novembrim, tostarp viss saraksts. Tajā pašā dienā Padome pieņēma Īstenošanas regulu (ES) 2020/1696 (3), ar ko grozīja pamatojumu attiecībā uz 14 sarakstā iekļautām personām.
                  
               
                     (3)
                  
                  
                     Ņemot vērā joprojām smago situāciju Venecuēlā, Padome 2021. gada 22. februārī pieņēma Īstenošanas regulu (ES) 2021/275 (4), ar kuru sarakstā tika iekļautas 19 personas.
                  
               
                     (4)
                  
                  
                     Padome ir pārskatījusi spēkā esošos ierobežojošos pasākumus saskaņā ar Regulas (ES) 2017/2063 17. panta 4. punktu. Pamatojoties uz minēto pārskatīšanu, ierobežojošie pasākumi, kas vērsti pret visām minētajā dokumentā izklāstītajā sarakstā iekļautajām personām, būtu jāsaglabā un pamatojumi attiecībā uz 26 personām būtu jāatjaunina.
                  
               
                     (5)
                  
                  
                     Šie pasākumi neskar iedzīvotājus kopumā, un tos var atsaukt, ja tiek panākts progress demokrātijas, tiesiskuma un cilvēktiesību ievērošanas atjaunošanā Venecuēlā.
                  
               
                     (6)
                  
                  
                     Tāpēc būtu attiecīgi jāgroza Regulas (ES) 2017/2063 IV pielikums,
                  
               IR PIEŅĒMUSI ŠO REGULU.
         
            1. pants
            Regulas (ES) 2017/2063 IV pielikumu groza tā, kā izklāstīts šīs regulas pielikumā.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 11. novembrī
            
               
                  Padomes vārdā –
               
               
                  priekšsēdētājs
               
               Z. POČIVALŠEK
            
         
         
            (1)  OV L 295, 14.11.2017., 21. lpp.
         
         
            (2)  Padomes Lēmums (KĀDP) 2020/1700 (2020. gada 12. novembris), ar ko groza Lēmumu (KĀDP) 2017/2074 par ierobežojošiem pasākumiem saistībā ar situāciju Venecuēlā (OV L 381, 13.11.2020., 24. lpp.).
         
            (3)  Padomes Īstenošanas regula (ES) 2020/1696 (2020. gada 12. novembris), ar ko īsteno Regulu (ES) 2017/2063 par ierobežojošiem pasākumiem saistībā ar situāciju Venecuēlā (OV L 381, 13.11.2020., 8. lpp.).
         
            (4)  Padomes Īstenošanas regula (ES) 2021/275 (2021. gada 22. februāris), ar ko īsteno Regulu (ES) 2017/2063 par ierobežojošiem pasākumiem saistībā ar situāciju Venecuēlā (OV L 60I, 22.2.2021., 1. lpp.).
      
      
         
            PIELIKUMS
            Regulas (ES) 2017/2063 IV pielikumā 1., 4., 7., 10., 12., 18., 20., 25., 27., 28., 29., 34., 35., 36., 37., 41., 42., 43., 44., 45., 46., 47., 48., 51., 53. un 55. ierakstu aizstāj ar šādiem ierakstiem:
            
               
                            
                        
                        
                           Vārds, uzvārds
                        
                        
                           Identifikācijas informācija
                        
                        
                           Pamatojums
                        
                        
                           Sarakstā iekļaušanas datums
                        
                     
                           “1.
                        
                        
                           Néstor Luis REVEROL TORRES
                        
                        
                           Dzimšanas datums: 1964. gada 28. oktobris
                           Dzimums: vīrietis
                        
                        
                           Elektroenerģijas ministrs kopš 2020. gada oktobra, Publisko projektu un pakalpojumu priekšsēdētāja vietnieks un Elektroenerģijas ģenerālštāba izpildsekretārs kopš 2019. gada aprīļa. Iekšlietu, tieslietu un miera ministrs no 2016. gada līdz 2020. gada oktobrim. Bolivāra Nacionālās gvardes virsģenerālis kopš 2020. gada augusta. Atbildīgs par smagiem cilvēktiesību pārkāpumiem, tostarp par (politisko) ieslodzīto spīdzināšanu, un demokrātiskās opozīcijas apspiešanu Venecuēlā, tostarp politisku demonstrāciju aizliegšanu un apspiešanu, ko īstenoja viņa komandētie drošības spēki.
                        
                        
                           22.1.2018.
                        
                     
                           4.
                        
                        
                           Antonio José BENAVIDES TORRES
                        
                        
                           Dzimšanas datums: 1961. gada 13. jūnijs
                           Dzimums: vīrietis
                        
                        
                           Nedemokrātiski ievēlētās Nacionālās asamblejas loceklis. Federālā rajona (Distrito Capital) valdības vadītājs līdz 2018. gada janvārim. Bolivāra Nacionālās gvardes ģenerālkomandieris līdz 2017. gada 21. jūnijam. Iesaistīts pilsoniskās sabiedrības un demokrātiskās opozīcijas apspiešanā Venecuēlā un atbildīgs par smagiem cilvēktiesību pārkāpumiem, ko viņa pakļautībā izdarījusi Bolivāra Nacionālā gvarde. Viņa kā Bolivāra Nacionālās gvardes ģenerālkomandiera rīcība un politika, kā arī tas, ka Bolivāra Nacionālā gvarde uzņēmās vadošo lomu kārtības nodrošināšanā civiliedzīvotāju demonstrāciju laikā un publiski izvērsa propagandu, ka militārajiem tribunāliem vajadzētu būt jurisdikcijai pār civiliedzīvotājiem, ir kaitējusi tiesiskumam Venecuēlā.
                        
                        
                           22.1.2018.
                        
                     
                           7.
                        
                        
                           Diosdado CABELLO RONDÓN
                        
                        
                           Dzimšanas datums: 1963. gada 15. aprīlis
                           Dzimums: vīrietis
                        
                        
                           Nedemokrātiski ievēlētās Nacionālās asamblejas loceklis, bijušais Konstitucionālās asamblejas priekšsēdētājs un Venecuēlas Apvienotās sociālistiskās partijas (PSUV) pirmais priekšsēdētāja vietnieks. Iesaistīts rīcībā, kas nodara kaitējumu demokrātijai un tiesiskumam Venecuēlā, tostarp, viņam izmantojot plašsaziņas līdzekļus, lai klaji uzbruktu un draudētu politiskajai opozīcijai, citiem plašsaziņas līdzekļiem un pilsoniskajai sabiedrībai.
                        
                        
                           22.1.2018.
                        
                     
                           10.
                        
                        
                           Jesús Rafael SUÁREZ CHOURIO
                        
                        
                           Dzimšanas datums: 1962. gada 19. jūlijs
                           Dzimums: vīrietis
                        
                        
                           Nedemokrātiski ievēlētās Nacionālās asamblejas Aizsardzības un drošības komitejas priekšsēdētājs kopš 2021. gada janvāra. Bijušais Bruņoto spēku Virspavēlnieka ģenerālštāba priekšnieks (no 2019. gada jūlija līdz 2020. gada septembrim). Bijušais Venecuēlas Bolivāra Nacionālās armijas virspavēlnieks (līdz 2019. gada jūlijam). Bijušais Venecuēlas Bolivāra Nacionālās armijas ģenerālkomandieris un bijušais Venecuēlas Centrālās zonas totālās aizsardzības reģiona (REDI Central) komandieris. Atbildīgs par smagiem cilvēktiesību pārkāpumiem, ko izdarījuši viņa kā Venecuēlas Bolivāra Nacionālās armijas ģenerālkomandiera pakļautībā esošie spēki, tostarp par pārmērīga spēka lietošanu un sliktu izturēšanos pret aizturētajiem. Viņš ir vērsies pret demokrātisko opozīciju un atbalstījis militāro tiesu izmantošanu civilprotestētāju tiesāšanai.
                        
                        
                           25.6.2018.
                        
                     
                           12.
                        
                        
                           Delcy Eloina RODRÍGUEZ GÓMEZ
                        
                        
                           Dzimšanas datums: 1969. gada 18. maijs
                           Dzimums: sieviete
                        
                        
                           Venecuēlas viceprezidente, ekonomikas, finanšu un tirdzniecības ministre. Bijusī nelikumīgās Konstitucionālās asamblejas priekšsēdētāja un bijusī nelikumīgās Nacionālās konstitucionālās asamblejas prezidenta komisijas locekle. Viņas darbības prezidenta komisijā un pēc tam viņas kā nelikumīgās Konstitucionālās asamblejas priekšsēdētājas darbības ir nodarījušas kaitējumu demokrātijai un tiesiskumam Venecuēlā, tostarp, uzurpējot varu Nacionālajā asamblejā un izmantojot to, lai vērstos pret opozīciju un neļautu tai piedalīties politiskajā procesā.
                        
                        
                           25.6.2018.
                        
                     
                           18.
                        
                        
                           Xavier Antonio MORENO REYES
                        
                        
                           Dzimums: vīrietis
                        
                        
                           Nacionālās vēlēšanu padomes (CNE) ģenerālsekretārs no 2009. gada līdz 2020. gada jūnijam. Būdams šajā amatā, Moreno Reyes sekmēja un leģitimizēja CNE lēmumus un piešķīra tiem ticamību, jo CNE ģenerālsekretāram ir konkrētas funkcijas darba kārtības noteikšanā un lēmumu oficiālā noformēšanā. Moreno Reyes joprojām palika CNE ģenerālsekretāra amatā, kad tika nodarīts smags kaitējums demokrātijai un tika apdraudēta CNE neatkarīgā loma vēlēšanu procesā. Tāpēc viņš ir atbildīgs par kaitējumu demokrātijai Venecuēlā, tostarp par nelikumīgās Konstitucionālās asamblejas izveides veicināšanu un par manipulēšanu ar vēlēšanu procesu.
                        
                        
                           25.6.2018.
                        
                     
                           20.
                        
                        
                           Rafael Ramón BLANCO MARRERO
                        
                        
                           Dzimšanas datums: 1968. gada 28. februāris
                           ID numurs: V-6250588
                           Dzimums: vīrietis
                        
                        
                           Venecuēlas Bolivāra Nacionālās armijas divīzijas ģenerālis kopš 2019. gada 5. jūlija. Bijušais Militārās pretizlūkošanas ģenerāldirektorāta (Dirección General de Contrainteligencia Militar (DGCIM)) direktora vietnieks. Atbildīgs par smagiem cilvēktiesību pārkāpumiem, tostarp par spīdzināšanu, pārmērīga spēka pielietošanu un sliktu izturēšanos pret aizturētajiem DGCIM objektos, ko īstenoja viņa komandētās DGCIM amatpersonas. Saistīts ar kapteiņa Acosta nāvi.
                        
                        
                           27.9.2019.
                        
                     
                           25.
                        
                        
                           Hannover Esteban GUERRERO MIJARES
                        
                        
                           Dzimšanas datums: 1971. gada 14. janvāris
                           Dzimums: vīrietis
                        
                        
                           Militārās policijas 35. brigādes otrais komandieris un štāba priekšnieks kopš 2020. gada augusta. Militārās pretizlūkošanas ģenerāldirektorāta (Dirección General de Contrainteligencia Militar (DGCIM)) izmeklēšanu vadītājs vismaz no 2019. gada aprīļa līdz 2019. gada augustam. Būdams izmeklēšanu vadītājs, viņš pārraudzīja DGCIM objektu Boleita. Atbildīgs par smagiem cilvēktiesību pārkāpumiem, tostarp par spīdzināšanu, pārmērīga spēka pielietošanu un sliktu izturēšanos pret aizturētajiem, kuru īstenoja gan viņš pats, gan arī viņa komandētās amatpersonas, jo īpaši Boleita. Saistīts ar kapteiņa Acosta nāvi.
                        
                        
                           27.9.2019.
                        
                     
                           27.
                        
                        
                           Gladys DEL VALLE REQUENA
                        
                        
                           Dzimšanas datums: 1952. gada 9. novembris
                           Dzimšanas vieta: Puerto Santo, Sucre, Venecuēla
                           ID numurs: V-4114842
                           Dzimums: sieviete
                        
                        
                           Nedemokrātiski ievēlētās Nacionālās asamblejas locekle un bijusī neatzītās Nacionālās konstitucionālās asamblejas (ANC) locekle un priekšsēdētāja otrā vietniece. Būdama vadošā amatā neatzītajā ANC, viņa ir nodarījusi kaitējumu demokrātijai un tiesiskumam Venecuēlā, tostarp, parakstot dekrētu, ar kuru Venecuēlas Nacionālās asamblejas priekšsēdētājam Juan Guaidó tika atņemta parlamentārā imunitāte.
                        
                        
                           29.6.2020.
                        
                     
                           28.
                        
                        
                           Tania Valentina DÍAZ GONZÁLEZ
                        
                        
                           Dzimšanas datums: 1963. gada 18. jūnijs
                           Dzimšanas vieta: Caracas, Distrito Capital, Venecuēla
                           ID numurs: V-6432672
                           Dzimums: sieviete
                        
                        
                           Nedemokrātiski ievēlētās Nacionālās asamblejas locekle un bijusī neatzītās Nacionālās konstitucionālās asamblejas (ANC) priekšsēdētāja pirmā vietniece. Būdama vadošā amatā neatzītajā ANC, viņa ir nodarījusi kaitējumu demokrātijai un tiesiskumam Venecuēlā, tostarp, parakstot dekrētu, ar kuru Venecuēlas Nacionālās asamblejas priekšsēdētājam Juan Guaidó tika atņemta parlamentārā imunitāte.
                        
                        
                           29.6.2020.
                        
                     
                           29.
                        
                        
                           Elvis Eduardo HIDROBO AMOROSO
                        
                        
                           Dzimšanas datums: 1963. gada 4. augusts
                           Dzimšanas vieta: Caracas, Distrito Capital, Venecuēla
                           ID numurs: V-7659695
                           Dzimums: vīrietis
                        
                        
                           Galvenais kontrolieris kopš 2018. gada 23. oktobra un bijušais neatzītās Nacionālās konstitucionālās asamblejas (ANC) priekšsēdētāja pirmais un otrais vietnieks. Viņa darbības ir nodarījušas kaitējumu demokrātijai un tiesiskumam Venecuēlā, tostarp, viņam aizliedzot opozīcijas locekļiem 15 gadus ieņemt publiskus amatus un vadot neatzīto ANC, parakstot “likumu par naida novēršanu”, attaisnojot likumīgi ievēlēta opozīcijas gubernatora atcelšanu un aizliedzot Juan Guaidó kandidēt uz jebkādu publisku amatu.
                        
                        
                           29.6.2020.
                        
                     
                           34.
                        
                        
                           Luis Eduardo PARRA RIVERO
                        
                        
                           Dzimšanas datums: 1978. gada 7. jūlijs
                           ID numurs: V-14211633
                           Dzimums: vīrietis
                        
                        
                           Nedemokrātiski ievēlētās Nacionālās asamblejas loceklis. Kā 2015. gadā ievēlētās Nacionālās asamblejas loceklis, viņš 2020. gada 5. janvārī inscenēja savu ievēlēšanu Nacionālās asamblejas priekšsēdētāja amatā, tādējādi nodarot kaitējumu demokrātijai un tiesiskumam Venecuēlā. Vēlēšanas notika, militārajai policijai bloķējot vairāku parlamentāriešu iekļūšanu Nacionālās asamblejas ēkā, un vēlēšanās netika sasniegts kvorums. Tāpēc opozīcijas locekļiem bija jāorganizējas ārpus Nacionālās asamblejas telpām, lai par tās priekšsēdētāju atkārtoti ievēlētu Juan Guaidó. Neilgi pēc inscenētās Parra Rivero ievēlēšanas, ko atbalstīja režīma politiskā partija (PSUV), Parra Rivero saņēma apsveikumus no Maduro un neatzītās Nacionālās konstitucionālās asamblejas (ANC).
                        
                        
                           29.6.2020.
                        
                     
                           35.
                        
                        
                           Franklyn Leonardo DUARTE
                        
                        
                           Dzimšanas datums: 1977. gada 15. maijs
                           ID numurs: V-3304045
                           Dzimums: vīrietis
                        
                        
                           Nedemokrātiski ievēlētās Nacionālās asamblejas loceklis. Bijušais 2015. gadā ievēlētās Nacionālās asamblejas loceklis un tās nelikumīgi ievēlēts priekšsēdētāja pirmais vietnieks. Būdams 2015. gadā ievēlētās Nacionālās asamblejas loceklis, viņš 2020. gada 5. janvārī inscenēja savu ievēlēšanu Nacionālās asamblejas priekšsēdētāja pirmā vietnieka amatā, tādējādi nodarot kaitējumu demokrātijai un tiesiskumam Venecuēlā. Vēlēšanas notika, militārajai policijai bloķējot vairāku parlamentāriešu iekļūšanu Nacionālās asamblejas ēkā, un vēlēšanās netika sasniegts kvorums. Tāpēc opozīcijas locekļiem bija jāorganizējas ārpus Nacionālās asamblejas telpām, lai par tās priekšsēdētāju atkārtoti ievēlētu Juan Guaidó. Neilgi pēc inscenētās Duarte ievēlēšanas, ko atbalstīja režīma politiskā partija (PSUV), Maduro un neatzītā Nacionālā konstitucionālā asambleja (ANC) pauda gandarījumu par Nacionālās asamblejas Direktoru padomes ievēlēšanu.
                        
                        
                           29.6.2020.
                        
                     
                           36.
                        
                        
                           José Gregorio NORIEGA FIGUEROA
                        
                        
                           Dzimšanas datums: 1969. gada 21. februāris
                           ID numurs: V-8348784
                           Dzimums: vīrietis
                        
                        
                           Nedemokrātiski ievēlētās Nacionālās asamblejas loceklis. Bijušais 2015. gadā ievēlētās Nacionālās asamblejas loceklis un tās nelikumīgi ievēlēts priekšsēdētāja otrais vietnieks. Nelikumīgi ieceltais politiskās partijas “Voluntad Popular"ad hoc valdes direktors. Būdams 2015. gadā ievēlētās Nacionālās asamblejas loceklis, viņš 2020. gada 5. janvārī inscenēja savu ievēlēšanu Nacionālās asamblejas priekšsēdētāja pirmā vietnieka amatā, tādējādi nodarot kaitējumu demokrātijai un tiesiskumam Venecuēlā. Vēlēšanas notika, militārajai policijai bloķējot vairāku parlamentāriešu iekļūšanu Nacionālās asamblejas ēkā, un vēlēšanās netika sasniegts kvorums. Tāpēc opozīcijas locekļiem bija jāorganizējas ārpus Nacionālās asamblejas telpām, lai par tās priekšsēdētāju atkārtoti ievēlētu Juan Guaidó. Neilgi pēc inscenētās Noriega ievēlēšanas, ko atbalstīja režīma politiskā partija (PSUV), Maduro un neatzītā Nacionālā konstitucionālā asambleja (ANC) pauda gandarījumu par Nacionālās asamblejas Direktoru padomes ievēlēšanu. 2020. gada jūlijā Noriega ar Venecuēlas Augstākās tiesas (Tribunal Supremo de Justicia – TSJ) palīdzību nelikumīgi pārņēma vadību politiskajā partijā “Voluntad Popular”, tādējādi vēl vairāk kaitējot demokrātijai Venecuēlā.
                        
                        
                           29.6.2020.
                        
                     
                           37.
                        
                        
                           Remigio CEBALLOS ICHASO
                        
                        
                           Dzimšanas datums: 1963. gada 1. maijs
                           ID numurs: V-6557495
                           Dzimums: vīrietis
                        
                        
                           Bijušais augstākās Venecuēlas Bruņoto spēku iestādes, proti, Venecuēlas Bolivāra Nacionālo bruņoto spēku Stratēģiski operacionālās pavēlniecības (Comando Estratégico Operacional Fuerzas Armadas Nacionales Bolivarianas (CEOFANB)), komandieris (2017. gada jūnijs – 2021. gada jūlijs). CEOFANB kontrolē ir Bolivāra Nacionālie bruņotie spēki (FANB) un Bolivāra Nacionālā gvarde (GNB). CEOFANB ir atbildīgs arī par FANB iejaukšanos demonstrācijās.
                           Būdams CEOFANB komandieris, viņš bija atbildīgs par smagiem cilvēktiesību pārkāpumiem, tostarp par pārmērīgu spēka pielietojumu un necilvēcīgu un pazemojošu izturēšanos, ko ir īstenojušas FANB amatpersonas, kā arī viņa pakļautībā esošie spēki, tostarp Bolivāra Nacionālā gvarde. To, ka FANB un Bolivāra Nacionālā gvarde ir veikusi cilvēktiesību pārkāpumus, apliecina dažādi avoti, tostarp Neatkarīgo starptautisko faktu vākšanas misija par Venecuēlas Bolivāra Republiku.
                        
                        
                           22.2.2021.
                        
                     
                           41.
                        
                        
                           Luis Fernando DAMIANI BUSTILLOS
                        
                        
                           Dzimšanas datums: 1946. gada 27. aprīlis
                           Dzimums: vīrietis
                        
                        
                           Augstākās tiesas Konstitucionālās palātas (Tribunal Supremo de Justicia (TSJ)) tiesnesis. Būdams viens no Augstākās tiesas Konstitucionālās palātas locekļiem, viņš ir atbildīgs par darbībām, paziņojumiem un spriedumiem, ar kuriem tika uzurpēta Nacionālās asamblejas vara un tika kaitēts opozīcijas vēlēšanu tiesībām, tostarp par vienpusēju Nacionālās vēlēšanu padomes (Consejo Nacional Electoral (CNE)) iecelšanu 2020. gada jūnijā un par trīs galveno demokrātiskās opozīcijas partiju vadības atlaišanu un vienpusēju aizstāšanu 2020. gada jūnijā un jūlijā, kā arī par nolēmuma par Acción Democrática pagarināšanu vēl uz vienu gadu 2021. gada maijā. Tāpēc viņa rīcība ir nodarījusi kaitējumu demokrātijai un tiesiskumam Venecuēlā, un viņš ir atbalstījis un sekmējis to, ka izpildvara nodara kaitējumu demokrātijai un tiesiskumam.
                        
                        
                           22.2.2021.
                        
                     
                           42.
                        
                        
                           Lourdes Benicia SUÁREZ ANDERSON
                        
                        
                           Dzimšanas datums: 1965. gada 7. marts
                           Dzimums: sieviete
                        
                        
                           Konstitucionālās palātas priekšsēdētāja un – kopš 2021. gada 5. februāra – Augstākās tiesas priekšsēdētāja vietniece. Kopš 2005. gada decembra Augstākās tiesas Konstitucionālās palātas (Tribunal Supremo de Justicia (TSJ)) tiesnese. Būdama viena no Augstākās tiesas Konstitucionālās palātas locekļiem, viņa ir atbildīga par darbībām, paziņojumiem un spriedumiem, ar kuriem tika uzurpēta Nacionālās asamblejas vara un tika kaitēts opozīcijas vēlēšanu tiesībām, tostarp par vienpusēju Nacionālās vēlēšanu padomes (Consejo Nacional Electoral (CNE)) iecelšanu 2020. gada jūnijā un par trīs galveno demokrātiskās opozīcijas partiju vadības atlaišanu un vienpusēju aizstāšanu 2020. gada jūnijā un jūlijā, kā arī par nolēmuma par Acción Democrática pagarināšanu vēl uz vienu gadu 2021. gada maijā. Tāpēc viņas rīcība ir nodarījusi kaitējumu demokrātijai un tiesiskumam Venecuēlā, un viņa ir atbalstījusi un sekmējusi to, ka izpildvara nodara kaitējumu demokrātijai un tiesiskumam.
                        
                        
                           22.2.2021.
                        
                     
                           43.
                        
                        
                           Calixto Antonio ORTEGA RÍOS
                        
                        
                           Dzimšanas datums: 1950. gada 12. oktobris
                           Dzimums: vīrietis
                        
                        
                           Augstākās tiesas Konstitucionālās palātas (Tribunal Supremo de Justicia (TSJ)) tiesnesis. Būdams viens no Augstākās tiesas Konstitucionālās palātas locekļiem, viņš ir atbildīgs par darbībām, paziņojumiem un spriedumiem, ar kuriem tika uzurpēta Nacionālās asamblejas vara un tika kaitēts opozīcijas vēlēšanu tiesībām, tostarp par vienpusēju Nacionālās vēlēšanu padomes (Consejo Nacional Electoral (CNE)) iecelšanu 2020. gada jūnijā un par trīs galveno demokrātiskās opozīcijas partiju vadības atlaišanu un vienpusēju aizstāšanu 2020. gada jūnijā un jūlijā, kā arī par nolēmuma par Acción Democrática pagarināšanu vēl uz vienu gadu 2021. gada maijā. Tāpēc viņa rīcība ir nodarījusi kaitējumu demokrātijai un tiesiskumam Venecuēlā, un viņš ir atbalstījis un sekmējis to, ka izpildvara nodara kaitējumu demokrātijai un tiesiskumam.
                        
                        
                           22.2.2021.
                        
                     
                           44.
                        
                        
                           René Alberto DEGRAVES ALMARZA
                        
                        
                           Dzimums: vīrietis
                        
                        
                           Augstākās tiesas Konstitucionālās palātas (Tribunal Supremo de Justicia (TSJ)) tiesnesis. Būdams viens no Augstākās tiesas Konstitucionālās palātas locekļiem, viņš ir atbildīgs par darbībām, paziņojumiem un spriedumiem, ar kuriem tika uzurpēta Nacionālās asamblejas vara un tika kaitēts opozīcijas vēlēšanu tiesībām, tostarp par vienpusēju Nacionālās vēlēšanu padomes (Consejo Nacional Electoral (CNE)) iecelšanu 2020. gada jūnijā un par trīs galveno demokrātiskās opozīcijas partiju vadības atlaišanu un vienpusēju aizstāšanu 2020. gada jūnijā un jūlijā, kā arī par nolēmuma par Acción Democrática pagarināšanu vēl uz vienu gadu 2021. gada maijā. Tāpēc viņa rīcība ir nodarījusi kaitējumu demokrātijai un tiesiskumam Venecuēlā, un viņš ir atbalstījis un sekmējis to, ka izpildvara nodara kaitējumu demokrātijai un tiesiskumam.
                        
                        
                           22.2.2021.
                        
                     
                           45.
                        
                        
                           Arcadio DELGADO ROSALES
                        
                        
                           Dzimšanas datums: 1954. gada 23. septembris
                           Dzimums: vīrietis
                        
                        
                           Augstākās tiesas Konstitucionālās palātas (Tribunal Supremo de Justicia (TSJ)) tiesnesis un priekšsēdētāja vietnieks. Būdams viens no Augstākās tiesas Konstitucionālās palātas locekļiem, viņš ir atbildīgs par darbībām, paziņojumiem un spriedumiem, ar kuriem tika uzurpēta Nacionālās asamblejas vara un tika kaitēts opozīcijas vēlēšanu tiesībām, tostarp par vienpusēju Nacionālās vēlēšanu padomes (Consejo Nacional Electoral (CNE)) iecelšanu 2020. gada jūnijā un par trīs galveno demokrātiskās opozīcijas partiju vadības atlaišanu un vienpusēju aizstāšanu 2020. gada jūnijā un jūlijā, kā arī par nolēmuma par Acción Democrática pagarināšanu vēl uz vienu gadu 2021. gada maijā. Tāpēc viņa rīcība ir nodarījusi kaitējumu demokrātijai un tiesiskumam Venecuēlā, un viņš ir atbalstījis un sekmējis to, ka izpildvara nodara kaitējumu demokrātijai un tiesiskumam.
                        
                        
                           22.2.2021.
                        
                     
                           46.
                        
                        
                           Carmen Auxiliadora ZULETA DE MERCHÁN
                        
                        
                           Dzimšanas datums: 1947. gada 13. decembris
                           Dzimums: sieviete
                        
                        
                           Augstākās tiesas Konstitucionālās palātas (Tribunal Supremo de Justicia (TSJ)) tiesnese. Būdama viena no Augstākās tiesas Konstitucionālās palātas locekļiem, viņa ir atbildīga par darbībām, paziņojumiem un spriedumiem, ar kuriem tika uzurpēta Nacionālās asamblejas vara un tika kaitēts opozīcijas vēlēšanu tiesībām, tostarp par vienpusēju Nacionālās vēlēšanu padomes (Consejo Nacional Electoral (CNE)) iecelšanu 2020. gada jūnijā un par trīs galveno demokrātiskās opozīcijas partiju vadības atlaišanu un vienpusēju aizstāšanu 2020. gada jūnijā un jūlijā, kā arī par nolēmuma par Acción Democrática pagarināšanu vēl uz vienu gadu 2021. gada maijā. Tāpēc viņas rīcība ir nodarījusi kaitējumu demokrātijai un tiesiskumam Venecuēlā, un viņa ir atbalstījusi un sekmējusi to, ka izpildvara nodara kaitējumu demokrātijai un tiesiskumam.
                        
                        
                           22.2.2021.
                        
                     
                           47.
                        
                        
                           Indira Maira ALFONZO IZAGUIRRE
                        
                        
                           Dzimšanas datums: 1968. gada 29. aprīlis
                           Dzimšanas vieta: La Guaira (La Guaira štats, Venezuēla)
                           ID numurs: V-6978710
                           Dzimums: sieviete
                        
                        
                           Kopš 2021. gada maija Augstākās tiesas (Tribunal Supremo de Justicia (TSJ)) Vēlēšanu palātas priekšsēdētāja. Nacionālās vēlēšanu padomes (Consejo Nacional Electoral (CNE)) priekšsēdētāja, amatā iecelta 2020. gada 13. jūnijā. Bijusī Augstākās tiesas (TSJ)) Vēlēšanu palātas un Plenārpalātas locekle, no 2015. gada līdz 2017. gada 24. februārimTSJ priekšsēdētāja otrā vietniece, no 2017. gada 24. februāra līdz 2020. gada 12. jūnijamTSJ priekšsēdētāja vietniece. Būdama TSJ Vēlēšanu palātas locekle, Alfonzo Izaguirre ir atbildīga par rīcību, kura 2015. gada decembrī tika vērsta pret jaunievēlēto Nacionālo asambleju un kuras rezultātā Nacionālā asambleja nevarēja īstenot savu likumdošanas varu. Turklāt viņa piekrita, ka TSJ 2020. gada jūnijā viņu ieceļ par CNE priekšsēdētāju, kaut gan šāda prerogatīva ir Nacionālajai asamblejai. Pildot amata pienākumus, viņa sagatavoja un pārraudzīja nedemokrātisko Nacionālās asamblejas ievēlēšanu 2020. gada 6. decembrī un piedalījās šīm vēlēšanām paredzēto vēlēšanu tiesību normu grozīšanā 2020. gada 30. jūnijā, oficiāli nepametot TSJ (pagaidu atļauja piedalīties CNE). Pēc CNE atjaunošanas 2021. gada maijā viņa atgriezās TSJ. Tāpēc viņas rīcība ir nodarījusi kaitējumu demokrātijai un tiesiskumam Venecuēlā.
                        
                        
                           22.2.2021.
                        
                     
                           48.
                        
                        
                           Leonardo Enrique MORALES POLEO
                        
                        
                           Dzimums: vīrietis
                        
                        
                           Bijušais Nacionālās vēlēšanu padomes (Consejo Nacional Electoral (CNE)) priekšsēdētāja vietnieks un Politiskās līdzdalības un finansējuma komisijas priekšsēdētājs (2020. gada augusts – 2021. gada maijs).
                           Augstākā tiesa (Tribunal Supremo de Justicia (TSJ)) 2020. gada 7. augustā iecēla Morales Poleo par CNE priekšsēdētāja vietnieku un Politiskās līdzdalības un finansējuma komisijas priekšsēdētāju, kaut gan šāda prerogatīva ir Nacionālajai asamblejai. Turklāt pirms šīs viņa iecelšanas viņš darbojās partijā “Avanzada progresista”. Būdams CNE loceklis, viņš pilnībā piedalījās tā vēlēšanu procesa pārraudzībā, kura rezultātā 2020. gada 6. decembrī nedemokrātiski tika ievēlēta Nacionālā asambleja. Tāpēc viņa rīcība ir nodarījusi kaitējumu demokrātijai un tiesiskumam Venecuēlā.
                        
                        
                           22.2.2021.
                        
                     
                           51.
                        
                        
                           Carlos Ramón Enrique CARVALLO GUEVARA
                        
                        
                           ID numurs: V-10132041
                           Dzimums: vīrietis
                        
                        
                           Kopš 2021. gada marta valsts uzņēmuma Corporación Ecosocialista Ezequiel Zamora (CORPOEZ) priekšsēdētājs. Divīzijas ģenerālis un no 2020. gada 21. augusta līdz 2021. gada 11. martam Militārās pretizlūkošanas ģenerāldirektorāta (Dirección General de Contrainteligencia Militar (DGCIM)) direktora vietnieks. Ģenerāļa Rafael Ramón Blanco Marrero pēctecis. Iepriekš Carvallo Guevara dienēja DGCIM Los Andes reģionā un ieņēma augstākās dienesta pakāpes Bolivāra Nacionālajā gvardē. Viņš ir atbildīgs par smagiem cilvēktiesību pārkāpumiem Venecuēlā, kurus ir izdarījušas viņa pakļautībā esošās DGCIM amatpersonas. Konstatētie fakti, ko nesen ir publicējusi Neatkarīgā starptautiskā faktu vākšanas misija par Venecuēlas Bolivāra Republiku, raksturo DGCIM kā iestādi, kas ir tieši atbildīga par ļoti smagiem cilvēktiesību pārkāpumiem.
                        
                        
                           22.2.2021.
                        
                     
                           53.
                        
                        
                           Carlos Enrique TERÁN HURTADO
                        
                        
                           ID numurs: V-8042567
                           Dzimums: vīrietis
                        
                        
                           Kopš 2019. gada 5. jūlija – brigādes ģenerālis un no 2019. līdz 2021. gadam – Militārās pretizlūkošanas ģenerāldirektorāta (Dirección General de Contrainteligencia Militar (DGCIM)) Īpašā kriminālizmeklēšanas direktorāta vadītājs. Iepriekšējos amatos brigādes ģenerālis Terán Hurtado bija policijas priekšnieks Falcón štatā un DGCIM vadītājs Táchira štatā. Viņš ir atbildīgs par smagiem cilvēktiesību pārkāpumiem, tostarp par nežēlīgu un necilvēcīgu izturēšanos pret aizturētajiem, kurus īstenoja viņa pakļautībā esošās DGCIM amatpersonas. Sīki izstrādātajā faktu aprakstā, kurus konstatējusi Neatkarīgā starptautiskā faktu vākšanas misija par Venecuēlas Bolivāra Republiku, brigādes ģenerālis Terán Hurtado ir īpaši izcelts kā viens no atbildīgajiem, kas aktīvi rīkojās un ir iesaistīts kapteiņa de la Scotta lietā.
                        
                        
                           22.2.2021.
                        
                     
                           55.
                        
                        
                           Douglas Arnoldo RICO GONZÁLEZ
                        
                        
                           Dzimšanas datums: 1969. gada 28. septembris
                           ID numurs: V-6864238
                           Dzimums: vīrietis
                        
                        
                           Kopš 2016. gada 5. februāra – Zinātnisko, kriminālo un kriminālistikas izmeklēšanu biroja (Cuerpo de Investigaciones Científicas, Penales y Criminalísticas (CICPC)) direktors. Iepriekš viņš bija CICPC direktora vietnieks. Viņš ir atbildīgs par smagiem cilvēktiesību pārkāpumiem, kurus ir izdarījušas viņa pakļautībā esošās CICPC amatpersonas. Ziņojumā, ar ko ir nākusi klajā Neatkarīgā starptautiskā faktu vākšanas misija par Venecuēlas Bolivāra Republiku, CICPC ir raksturota kā iestāde, kas Venecuēlā sistemātiski izdara cilvēktiesību pārkāpumus. Saskaņā ar Apvienoto Nāciju Organizācijas augstā cilvēktiesību komisāra 2021. gada 16. jūnija ziņojumu CICPC ir iesaistīts arī prettiesiskā nogalināšanā.
                        
                        
                           22.2.2021.”